Ray of Light

Το Ray of Light είναι το έβδομο προσωπικό άλμπουμ της Madonna και κυκλοφόρησε από τη Warner Bros. Records το Μάρτιο του 1998. Η παραγωγή έγινε κυρίως από τον Ουίλιαμ Όρμπιτ και τον Πάτρικ Λέοναρντ. Το άλμπουμ δέχτηκε πολύ θετικές κριτικές και σημείωσε τεράστια εμπορική επιτυχία παγκοσμίως (6 φορές πλατινένιο στη Μεγάλη Βρετανία και 4 φορές πλατινένιο στις ΗΠΑ).

Το άλμπουμ έδειξε μία στροφή της Madonna σε περισσότερο ηλεκτρονικούς ήχους και μία διαφορετική στιχουργική διάθεση που αφορά τη μητρότητα, τη δόξα και την πνευματικότητα. Το Ray of Light παρουσίασε μία Madonna βελτιωμένη φωνητικά, καθώς είχε παρακολουθήσει μαθήματα φωνητικής για την ταινία Evita. Το 1999 το άλμπουμ κέρδισε 4 βραβεία Grammy και έχει πουλήσει πάνω από 16 εκατομμύρια αντίτυπα παγκοσμίως.

 Κριτικές και βραβεία 
Το άλμπουμ δέχτηκε θετική ανταπόκριση από τους περισσότερους κριτικούς παγκοσμίως. Το περιοδικό Slant περιέγραψε το Ray of Light ως ένα "ποπ αριστούργημα". Το αμερικανικό ψυχαγωγικό κανάλι E! εγκωμίασε το άλμπουμ για το βάθος των στίχων του. Ο Ρομπ Σέφιλντ του Rolling Stone χαρακτήρισε το άλμπουμ ως "υπέροχο", αλλά παρατήρησε κάποιες αδυναμίες στην παραγωγή του Όρμπιτ, ο οποίος "δεν γνωρίζει τα κόλπα για την ολοκλήρωση ενός άλμπουμ, γι' αυτό επαναλαμβάνεται". Στο AllMusic, ο Στίβεν Τόμας Έρλουαϊν χαρακτήρισε το Ray of Light ως "τον πιο περιπετειώδη δίσκο" της Madonna και του έδωσε τέσσερα στα πέντε αστέρια. Στο περιοδικό Q, ο Στούαρτ Μακόνι αναφέρει ότι η Madonna είναι "η μόνη ποπ αριστοκράτισσα που κρατάει τα αυτιά της ανοιχτά".

Το 1999, το Ray of Light κέρδισε τα δύο βραβεία Grammy Best Pop Album και Best Dance Recording και το Best Short Form Music Video για το μουσικό βίντεο του τίτλου. Ήταν υποψήφιο για δύο ακόμη βραβεία (Record and Album of the Year). Το 2002, οι τηλεθεατές του VH1 στη Μεγάλη Βρετανία ψήφισαν το Ray of Light ως το δέκατο καλύτερο άλμπουμ όλων των εποχών. Εκείνη τη χρονιά ψηφίστηκε και από τους αναγνώστες του Rolling Stone ως ο εικοστός πρώτος καλύτερος Electronic Dance δίσκος που έγινε ποτέ.

 Λίστα τραγουδιών 
"Drowned World/Substitute for Love" (Κόλινς, Κερ, Madonna, ΜακΚουέν, Όρμπιτ) – 5:09
"Swim" (Madonna, Όρμπιτ) – 5:00
"Ray of Light" (Κέρτις, Λιτς, Madonna, Μόλντουν, Όρμπιτ) – 5:21
"Candy Perfume Girl" (Madonna, Μελβουάν, Όρμπιτ) – 4:34
"Skin" (Λέοναρντ, Madonna) – 6:22
"Nothing Really Matters" (Λέοναρντ, Madonna) – 4:27
"Sky Fits Heaven" (Λέοναρντ, Madonna) – 4:48
"Shanti/Ashtangi" (Madonna, Όρμπιτ) – 4:29
"Frozen" (Λέοναρντ, Madonna) – 6:12
"The Power of Good-Bye" (Madonna, Νόουελς) – 4:10
"To Have and Not to Hold" (Madonna, Νόουελς) – 5:23
"Little Star" (Madonna, Νόουελς) – 5:18
"Mer Girl" (Madonna, Όρμπιτ) – 5:32
"Has to Be"* (Λέοναρντ, Madonna, Όρμπιτ) – 5:16

* bonus τραγούδι στην ιαπωνική έκδοση

 Singles 
 Αρ.  Τίτλος  Ημερομηνία 1.  "Frozen"  Φεβρουάριος 1998 2.  "Ray of Light"  Απρίλιος 1998 3.  "Drowned World/Substitute for Love"  Αύγουστος 1998 (Ευρώπη) / Σεπτέμβριος 1998 (Ιαπωνία) 4.  "The Power of Good-Bye"  Σεπτέμβριος 1998 (ΗΠΑ) / Νοέμβριος 1998 (Ευρώπη, Ιαπωνία) 5.  "Little Star"  Νοέμβριος 1998 (Μεγάλη Βρετανία, promo) 6.  "Nothing Really Matters"  Μάρτιος 1999 (Μεγάλη Βρετανία) / Απρίλιος 1999 (ΗΠΑ, Ιαπωνία)

Το "Frozen", το πρώτο σινγκλ του άλμπουμ, έγινε το ένατο Νο1 της Madonna στη Μεγάλη Βρετανία και έφτασε στο Νο2 στις ΗΠΑ. Σε συνεργασία με τους Λέοναρντ και Όρμπιτ, το τραγούδι περιλάμβανε ένα νέο φωνητικό βεληνεκές της Madonna πάνω σε έγχορδα μουσικά όργανα και συνθεσάιζερ. Το 2005, ένα βελγικό δικαστήριο απαγόρευσε την αναμετάδοση του τραγουδιού αλλά και την πώληση του δίσκου στη χώρα, εφόσον η έναρξή του θεωρήθηκε αντιγραφή του τραγουδιού "Ma Vie Fout le Camp" του Salvatore Acquaviva.

Το δεύτερο σινγκλ "Ray of Lght" περιείχε ένα συνδυασμό ήχων techno και ηλεκτρικής κιθάρας. Το βίντεο του τραγουδιού σκηνοθετήθηκε από τον Jonas Åkerlund και περιλάμβανε πολύ γρήγορες εικόνες της καθημερινότητας όπως ανθρώπους να επιβιβάζονται στο μετρό, να παραγγέλνουν φαγητό, να περπατούν στο δρόμο κλπ.

Το "Drowned World/Substitute for Love" κυκλοφόρησε τον Αύγουστο του 1998. το βίντεο προκάλεσε πολλά σχόλια καθώς απεικόνιζε τη Madonna να καταδιώκεται από παπαράτσι, ένα σενάριο παρόμοιο με την αίτια θανάτου της πριγκίπισσα Νταϊάνα το 1997.

Το "The Power of Goodbye" ήταν το τέταρτο single που προέκυψε από το album για την Ευρώπη και τρίτο για την Αμερική, αφού το "Drowned World/Substitute for Love" προωθήθηκε ως single μόνο στην ευρωπαϊκή αγορά. Η κυκλοφορία του πραγματοποιήθηκε το Σεπτέμβριο του 1998 και συνοδεύτηκε από βίντεο κλιπ.

Το τελευταίο σινγκλ ήταν το "Nothing Really Matters" και συνοδεύτηκε από ένα βίντεο του Johan Renck επηρεασμένο από το βιβλίο του Άρθουρ Γκόλντεν, Αναμνήσεις μιας Γκέισας, καθώς η Madonna είναι ντυμένη ως γκέισα.

 Συντελεστές 

Κύρια φωνητικά — Madonna
Δεύτερα φωνητικά — Donna DeLory, Niki Haris
Κιθάρα — Marc Moreau
Πλήκτρα — Marius De Vries
Ντραμς — Fergus Gerrand
Παραγραμματισμός ντραμς — Steve Sidelnyk
Κρουστά — Fergus Gerrand
Φλάουτο — Pablo Cook 
Ηχητικά εφέ — William Orbit
Συνθέσεις εγχόρδων — Craig Armstrong, Patrick Leonard
Μαέστρος— Suzie Katayama
Προγραμματισμός — Mike Bradford, Marius De Vries
Μηχανικός — Mark Endert, Jon Ingoldsby, Patrick McCarthy, Dave Reitzas, Matt Silva
Mastered — Ted Jensen
Φωτογραφία — Mario Testino
Καλλιτεχνική διεύθυνση — Kevin Reagan
Καλλιτεχνικός σχεδιασμός — Kerosene Halo, Kevin Reagan

 Παραπομπές 

 Εξωτερικοί σύνδεσμοι 
 Ray of Light στο Discogs
 Ιστοσελίδα της Madonna

Κατηγορία:Δισκογραφία της Μαντόνα
Κατηγορία:Άλμπουμ του 1998
Κατηγορία:Άλμπουμ της Μαντόνα
Κατηγορία:Άλμπουμ ηλεκτρονικής μουσικής